Zhao Xintong

Zhao Xintong (Xi'an, 1997ko apirilaren 3a) txinatar snooker jokalaria da. 2025eko maiatzaren 5ean Snookerreko Munduko Txapelketa irabazi zuen lehen jokalari txinatarra bilakatu zen. 

 Ibilbidea 
Snooker jokalari profesionala da 2016tik. 2021eko Erresuma Batuko Txapelketa irabazi zuen (finalean Luca Brecel 10-5 garaitu zuen) eta 2022ko Alemaniako Mastersa (finalean Yan Bingtao herrikideari 9-0 gailenduz).

 Zigorra eta itzulera 
2023ko urtarrilean, World Professional Billiards and Snooker Association kirolaren nazioarteko federazioak bertan behera utzi zuen eta zirkuitu profesionaletik aldi baterako kanporatu zuen, hainbat jokalari txinatarrek parte hartzen zuten partiden amarruen eskandalu bategatik. Zhaok ez zuen parte hartu partiden jokoa edo emaitza aldatzen, baina halako kasu baten jakitun izan zela ebatzi zuen ikerketak, eta apostuetan ere dirua jokatu zuela (debekatua zuelarik hori).

Hamar jokalariri ezarri zitzaizkien zigorrak, eta Zhaok laburrenetakoa jaso zuen, 20 hilabatekoa. Txinako snooker federazioak zigorrak hedatu zizkien jokalari haiei, eta ezin jokatuzko denbora luzatu zioten Zhaori ere, 2025. urteko uztailera arte. Hala ere, Txinan ezin jokatu arren, Zhaok, 2024-2025 denboraldian parte hartu zuen hurrengo denboraldirako sailkapeneko txandetan, eta amateur gisa zenbait lehiaketatan ere bai. Amateur egoera horretan Munduko Txapelketan ere parte hartu zuen, sailkapeneko lau txanden ondoren, eta lehiaketako 32en txanda ofizialean agertu zen, aurrera egin zuen eta 2025eko Munduko txapeldun bilakatu zen.

 Erreferentziak 

 Kanpo estekak 


Kategoria:Snooker jokalariak
Kategoria:Txinako kirolariak
Kategoria:Shaanxi probintziako pertsonak